Title: Albert Bertelsen fra Vejle
Description: Den 10. december 2019 døde Vejle-maleren Albert Bertelsen, 98 år gammel. Kort efter begyndte vi at researche på denne bog, der naturligvis skulle have været en del af 100-års fejringen i 2021. Men det er ikke alting, der går som planlagt. Vi har begge fulgt Albert Bertelsens kunstneriske arbejde gennem henved 40 år fra vores baser på henholdsvis Vejle Kunstmuseum og Vejle Amts Folkeblad. Vi har begge skrevet og talt i mange sammenhænge om Albert, men nu lader vi også andre forfattere, kulturjournalister, kunstanmeldere, kunstnervenner, kunsthistorikere og kunstsamlere komme til orde. Der er ofte samstemmende omtale og vurderinger i pressen, hvor Albert har været omtalt i såvel lokalpressen som landspressen. Vejle Amts Folkeblad, Kolding Folkeblad og TV-Syd har fulgt ham tæt, men der har også været portrætartikler og udstillingsanmeldelser i 'de store aviser' som Jyllands-Posten, Politiken, Berlingske Weekendavis og Kristeligt Dagblad. Ugeblade som Alt for Damerne og Søndags BT har bragt artikler, og der har været indslag i TV-aviserne. Af dette materiale sammenstykkes i denne bog en mosaik om Alberts kunstnerkarriere.
Subjects: Danish Painting
People: Albert Bertelsen (1921-)
Time periods: 20th century, 21st century